Prof. Ing. Rudolf Filkus, CSc., (* 2. september 1927, Bratislava – † 17. december 2013, tamtiež) bol slovenský ekonóm, vysokoškolský učiteľ, po Nežnej revolúcii česko-slovenský politik za Verejnosť proti násiliu, neskôr zakladateľ Hnutia za demokratické Slovensko, poslanec Snemovne ľudu Federálneho zhromaždenia, minister vlád Česko-Slovenska aj samostatného Slovenska. V polovici 90. rokov po rozchode s HZDS člen menších separatistických strán Aliancia demokratov Slovenska a Demokratická ÚNIA Slovenska.